                                             METODICKÝ LIST
Hovorme o jedle – Chlieb a pečivo, obilniny, ryža a cestoviny

Vzdelávací cieľ: Poznávať chlieb a pečivo
                             Rozvíjať slovnú zásobu
                             Poznať jednotlivé druhy chleba a pečiva
                             Poznať dôležitosť chleba a pečiva pre zdravie človeka                             
                             Získavať manuálne zručnosti potrebné pri príprave chleba

Aktivita č. 1 : Exkurzia do pekárne
Cieľ :  Zoznámiť sa so spôsobom prípravy chleba a pečiva v pekárni 
Žiaci videli, aká je výroba chleba a pečiva namáhavá, v akých podmienkach sa chlieb vyrába a hlavne ich prekvapilo, ako je pri peci veľmi teplo. Rozprávali sa s pekárkami o ich práci. Dostali chlieb a rožky a ochutnali aj sladké koláče. Veľmi sa im páčila výroba makovej štrúdle.

Aktivita č. 2 : Prezentácie „Odkiaľ prišiel chlebík“ a „Pečivo“
Cieľ: Poznávať jednotlivé druhy pečiva, rozvíjať slovnú zásobu
Na interaktívnej tabuli si pozreli aká je dlhá cesta zrnka na náš stôl. Videli prácu poľnohospodárov, mlynárov a pekárov. V druhej prezentácii videli druhy pečiva a ich výrobu. 

Aktivita č. 3 : Druhy pečiva
Cieľ: Poznávať a rozlišovať chuť (sladké, slané) a jednotlivé druhy pečiva
Na stole boli pripravené rôzne druhy pečiva o ktorých sme sa rozprávali, pomenovávali sme ich. Pripomenuli sme si aj postupy výroby chleba a pečiva, ktoré sme videli na exkurzii v pekárni.



Aktivita č. 4 :  Čítanie príbehu „Kohútik Červený hrebienok“
Cieľ: Pochopiť ponaučenie z príbehu a rozvíjať čítanie s porozumením
Príbeh o kohútikovi prečítal ostatných žiakom žiak 4. ročníka a deti podľa príbehu videli, ako sa zrnko pšenice zmení na chutné pečivo. Nič však nejde bez úsilia a snahy. Následne deti na základe vypočutého príbehu vypracovali pracovný list. Museli správne poskladať kartičky podľa následnosti príbehu.

Aktivita č. 5 : Slepá baba
Cieľ: Zapojiť pri určovaní pečiva viac zmyslov
Žiaci so zaviazanými očami pomocou zmyslov určovali jednotlivé druhy pečiva.
Pri činnosti sa dobre zabávali.

Aktivita č. 6 : Príprava cesta a pečenie chleba
Cieľ: Poznať postup a suroviny potrebné pri výrobe chleba
Postupne sme si vymenovali a ukázali jednotlivé suroviny, ktoré budeme potrebovať pri výrobe chleba. Zo surovín sme následne pripravili cesto, sledovali sme jeho kysnutie. Pani učiteľka ukázala ako sa vyrába bochník chleba a rožky. 

Aktivita č. 7 : Hádanky
Cieľ : Rozvíjať myslenie a predstavivosť detí 
Pri hádaní hádaniek sme si zhrnuli všetko, čo sme sa dozvedeli o surovinách potrebných pri pečení chleba a pečiva. Hádankami sme si skracovali čakanie na vykysnutie cesta.
Biela je, sypká je, v chlebíku i v rožku schovaná je (múka)
Tvrdý je ako kameň, vo vode je mu amen (kocka cukru)
S múkou robí veľké divy, kopec rastie ako divý (droždie)
Mňa nikto neje, ale bezo mňa nikomu nechutí (soľ)
Raz je ako mrak, raz ako kvapka, už je to tak, v zime si postáva ako snehuliak (voda)
V kúte stáva, teplo dáva, v zime každý rád ju máva (pec)

Aktivita č. 8: Maľovanie
Cieľ : Rozvíjať grafomotoriku a uplatňovať získané vedomosti o chlebe a pečive 
Deti najskôr pomenovali obrázok na papieri a následne ho vymaľovali podľa vlastnej skúsenosti.
Aktivita č. 9 : Pieseň
Cieľ: Získať vedomostí prostredníctvom vnímania hudby
Pri počúvaní pesničky získali vedomosti a informácie o tom, aký je chlieb pre človeka zdravý a potrebný. Niektorí sa pieseň aj naučili a zažili pri tom pocit 

Aktivita č. 10 : Modelovanie vlastného pečiva a chleba
Cieľ : Rozvíjať jemnú motoriku a tvorivosť napodobňovaním činnosti dospelých
Na základe získaných vedomostí si každý žiak z plastelíny vymodeloval vlastné pečivo alebo chlieb.

Aktivita č. 11: Konzumácia vlastnoručne upečeného chleba a pečiva
Cieľ: Vedieť z čoho sa chlieb vyrába, vážiť si prácu iných
[bookmark: _GoBack]Počas konzumácie vlastnoručne upečeného chleba a pečiva si zopakovali získané vedomosti, vyjadrili svoje pocity pri jedení potraviny, na ktorej výrobe sa podieľali. Niektorí si aj zaspievali naučenú pesničku.
